Новые Санжары

Но́вые Санжа́ры () — Украинадағы Полтава облысының қала типтес кенті. Новосанжар ауданының және Новосанжар кенттік кеңесінің әкімшілік орталығы болып табылады.

 География 
Ворскла өзенінің жағалауында орналасқан.

 Тарих 
Қоныс XVII ғасырдың бірінші жартысында құрылдыНовые Санжары // Украинская Советская Энциклопедия. том 7. Киев, «Украинская Советская энциклопедия», 1982. Стр. 348.

Новые Санжары Богдан Хмельницкий кезінде маңызды қоныс болды. 1672 жылы Новые Санжары Запорожье Сечі мен Буджақ Ордасы жасақтарының шайқасында озық әскери бекет ретінде стратегиялық мәнге ие болды.

Ұлы Солтүстік соғыс кезінде Новые Санжары қайтадан жауынгерлік іс-қимыл аймағында қалды.

1764 жылдың әкімшілік реформасы барысында Новые Санжары Новороссия губерниясының аумағында, XVIII ғасырдың соңында - Малороссия губерниясының құрамына берілді.

1802 жылы Полтава губерниясының Кобеляк уезінің құрамына енді, 1890-ші жылдардың басынан бастап мұнда ірі су диірмені жұмыс істеді.

1918 жылдың қаңтарында мұнда Кеңес өкіметі орнатылды.

1923 жылдың 7 наурызында Новые Санжары аудан орталығы болды. 1925 жылдың шілдесінде Новые Санжары қала типтес кент мәртебесіне ие болды.

Ұлы Отан соғысы кезінде ауылдың мыңдаған тұрғыны Отан қорғауға аттанды, олардың 600-ге жуығы майданнан оралмады.

2020 жылдың 20 ақпанында Новые Санжары кентінде коронавирус COVID-19 індетіне байланысты Қытайдың Ухань қаласынан көшірілген украиналық азаматтарды Ұлттық ұланның «Новые Санжары» медициналық орталығында орналастыруға қарсы наразылық білдірген жергілікті тұрғындар мен құқық қорғау органдары арасында қақтығыс болды.

 Дереккөздер 

Сыртқы сілтемелер
 Новосанжар кенттік кеңесінің ресми сайты 

Санат:Новосанжар ауданы елді мекендері